title: Bandera Xitana
text: Ye una adaptación de la bandera de la India. Divídese en dos franxes horizontales, azul y verde, con una rueda colorada metanes les dos. La parte cimera, azul, simboliza'l cielu, que ye'l techu del llar del pueblu romanín, pola mor de la so historia como pueblu nómada. La d'embaxo, de color verde, simboliza'l suelu o'l campu, el mundiu pel que debalen. La rueda, tamién presente na bandera de la India, amuesa los deseos de llibertá de movimientu más allá de les fronteres afitaes.